1996R0296 — LV — 16.10.2005 — 010.002

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

▼M5

KOMISIJAS REGULA (EK) Nr. 296/96

(1996. gada 16. februāra)

par dalībvalstu nosūtāmiem datiem un tādu izdevumu ikmēneša iegrāmatošanu, kurus finansē Eiropas Lauksaimniecības virzības un garantiju fonda (ELVGF) Garantiju nodaļa

▼B







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu ( 1 ), kurā jaunākie grozījumi izdarīti ar Regulu (EK) Nr. 1287/95 ( 2 ), un jo īpaši tās 4. un 5. pantu, ņemot vērā Padomes 1994. gada 31. oktobra Lēmumu 94/729/EK par budžeta disciplīnu ( 3 ) un jo īpaši tā 13. pantu, tā kā Regulas (EEK) Nr. 729/70 4. panta 5. punkts nosaka, ka dalībvalstīm pašām ir jāsagādā līdzekļi Eiropas Lauksaimniecības virzības un garantiju fonda Garantiju nodaļas, še turpmāk “ELVGF Garantiju nodaļa”, izdevumu segšanai; tā kā saskaņā ar to pašu regulu Komisija piešķir vienīgi mēneša avansus par dalībvalstu veiktajiem iegrāmatotajiem izdevumiem; tā kā, lai nodrošinātu Kopienas budžeta asignējumu, kas domāti ELVGF Garantiju nodaļai, pienācīgu pārvaldi, katram maksātājam ir jāveic īpaša uzskaite attiecībā uz ELVGF Garantiju nodaļas finansētiem izdevumiem; tā kā ir jāorganizē, lai dalībvalstis visus datus par ELVGF Garantiju nodaļas finansētiem izdevumiem nodotu Komisijai; tā kā šajā ziņā ir lietderīgi atzīt, ka datu nodošanā, kuri attiecas uz daudzumiem, būtu jāpieļauj zināma neprecizitāte, ko cita starpā var izskaidrot ar administratīvām grūtībām, kas saistītas ar šo datu noteikšanu; tā kā tas attiecas arī uz izdevumu aplēsēm, kas, kaut arī tām jābūt drošām, pēc savas iedabas ir aptuvenas; tā kā turklāt nav lietderīgi lūgt darīt zināmus datus par atgūtajiem līdzekļiem, ja tas izraisa nopietnas administratīvas grūtības; tā kā kopējās lauksaimniecības regulas paredz termiņus, kādos dalībvalstīm ir jāsamaksā palīdzība tās saņēmējiem; tā kā visus pēc šiem termiņiem izdarītos maksājumus, kuriem samaksas aizkavēšanās nav attaisnota, ir jāuzskata par nepareiziem un tādēļ principā uz tiem nevar attiekties avansi par iegrāmatotajiem izdevumiem; tā kā tomēr, lai finanšu ietekmi proporcionāli pieskaņotu maksājuma aizkavējumam, avansu samazinājums būtu jāgraduē atbilstoši reģistrētā kavējuma lielumam; tā kā, ja dalībvalstis neizpilda termiņus, kas noteikti datu paziņošanai attiecībā uz izdevumiem, vai nenodrošina šādu datu konsekvenci, Komisija var, ievērojot Lēmuma 94/729/EK 13. pantu, attiecīgi atlikt avansu maksājumus par iegrāmatotajiem izdevumiem; tā kā Padomes 1978. gada 2. augusta Regula (EEK) Nr. 1883/78 par ELVGF Garantiju nodaļas intervences finansējuma vispārīgiem noteikumiem ( 4 ), kurā jaunākie grozījumi izdarīti ar Regulu (EK) Nr. 1571/93 ( 5 ), nosaka, ka gadījumā, ja intervences pasākums ir saistīts ar produktu iegādi un glabāšanu, finansējuma summu jānosaka pēc intervences aģentūru noteiktiem gada pārskatiem; tā kā Padomes Regula (EEK) Nr. 3492/90 ( 6 ) nosaka noteikumus un nosacījumus, kas reglamentē šos pārskatus; tā kā būtu jānoskaidro kārtība, saskaņā ar kuru šādu pasākumu finansēšana iekļaujas avansu sistēmā attiecībā uz iegrāmatotajiem izdevumiem; tā kā Regulas (EEK) Nr. 729/70 5. panta 2. punkta a) apakšpunkta pēdējā daļa nosaka, ka oktobra izdevumi ir attiecināmi uz oktobri, ja tie ir izdarīti starp 1. un 15. oktobri, un attiecināmi uz novembri, ja tie ir izdarīti no 16. līdz 31. oktobrim, tā kā ir vēlams izvairīties no Regulas (EEK) Nr. 1883/78 4. pantā paredzētās pārskatu dalīšanas, ņemot vērā to sarežģītību; tā kā saskaņā ar to būtu jānosaka, ka ar izdevumiem, kas radušies no darbībām septembrī, maksātāju pārskatos ir jārīkojas, par 50 % tos attiecinot uz pirmajām 15 oktobra dienām, un atlikumu, ieskaitot pieskaņojumus un korekcijas, attiecinot uz pēdējām 16 oktobra dienām; tā kā Regulas (EEK) Nr. 729/70 5.a pants atļauj dažu dalībvalstu sagādāto līdzekļu atlīdzināšanu; tā kā būtu jānosaka kārtība, kā šīm dalībvalstīm deklarēt no Kopienas saņemamos procentus; tā kā ir pienācīgi jādefinē izdevumu jēdziens, kuri maksātājiem ik mēnesi būtu jādeklarē; tā kā ir vajadzīgs vienveidīgs noformējums dokumentiem, kas dalībvalstīm jāiesūta; tā kā, ņemot vērā vajadzību šādus dokumentus bieži pieskaņot pārmaiņām vadības prasībās, Komisijai ir jābūt spējīgai izmantojamās veidlapas bez kavēšanās apstiprināt un pieskaņot ar vienkāršotu procedūru; tā kā, lai atvieglotu noteikumu piemērošanu šajā jautājumā, ir ieteicams aizstāt Komisijas Regulu (EEK) Nr. 2776/88 ( 7 ), kurā jaunākie grozījumi izdarīti ar Regulu (EEK) Nr. 775/90 ( 8 ), ar jaunu regulu; tā kā šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda ELVGF komitejas atzinumu, IR PIEŅĒMUSI ŠO REGULU.







1. pants

1. Pēc avansu apstiprināšanas saskaņā ar Regulas (EEK) Nr. 729/70 5. panta 2. punkta a) apakšpunkta pēdējo daļu Komisija, pamatojoties uz budžeta asignējumiem, ELVGF Garantiju nodaļas finansēto izdevumu samaksāšanai vajadzīgos līdzekļus dara pieejamus dalībvalstīm kontā, ko šajā nolūkā atver katra dalībvalsts savā valsts kasē vai kādā citā finanšu iestādē.

2. Šā konta nosaukumu un numuru katra dalībvalsts dara zināmu Komisijai.

2. pants

1. Katrs maksātājs veic uzskaiti, kas attiecas tikai uz Regulas (EEK) Nr. 729/70 1. panta 2. punktā minēto izdevumu segšanai pieejamo līdzekļu izlietojumu.

▼M5

2. Summas, kas ieturētas no Regulas (EK) Nr. 1259/1999 3. un 4. pantā minētajiem atbalsta maksājumiem, ir jāieskaita īpašā kontā, kas atvērts katram maksātājam, vai īpašā vienotā kontā, ko ir atvērusi katra dalībvalsts.

Grāmatvedības datos ir jābūt identificējamai piešķīruma izcelsmei saistībā ar maksājumu attiecīgā atbalsta saņēmējam.

3. Šādi savāktās summas dalībvalstis var atkārtoti sadalīt citiem maksātājiem to turpmākai izmantošanai. Šīs summas ieskaita maksātāja kontā, kā tas minēts 2. punktā, vai, attiecīgā gadījumā, atsevišķā kontā, kas tieši paredzēts Regulas (EK) Nr. 1259/1999 5. panta 2. punktā minētā Kopienas papildu atbalsta finansēšanai.

4. Ja par neizlietotiem līdzekļiem saņem procentus, tos pievieno esošajam atlikumam katra saimnieciskā gada beigās. Šos procentus dalībvalstis izmanto Regulas (EK) Nr. 1259/1999 5. panta 2. punktā minētā Kopienas papildu atbalsta finansēšanai vai tos atskaita no avansa maksājumiem saskaņā ar šīs regulas 6. pantu.

5. Maksātājiem izdevumi par Regulas (EK) Nr. 1259/1999 5. panta 2. punktā paredzētajiem pasākumiem ir jāuzskaita atsevišķi no citiem izdevumiem lauku attīstībai. Katra maksājuma uzskaitē ir jānorāda atsevišķi valsts finansējums un finansējums, kas izriet no Regulas (EK) Nr. 1259/1999 3. un 4. panta piemērošanas.

▼B

3. pants

▼M11

1. Dalībvalstis vāc un nodrošina Komisijas vajadzībām datus par kopējiem izdevumiem, kas samaksāti katru nedēļu.

Dalībvalstis vēlākais katras nedēļas trešajā darbdienā dara zināmus kopējos izdevumus, kas samaksāti no mēneša sākuma līdz iepriekšējās nedēļas beigām.

Ja nedēļa iesniedzas nākamajā mēnesī, dalībvalstis vēlākais nākamā mēneša trešajā darbdienā dara zināmus kopējos izdevumus, kas samaksāti iepriekšējā mēneša laikā.

2. Dalībvalstis vēlākais katra nākamā mēneša trešajā darbdienā elektroniski paziņo kopējos izdevumus, kas samaksāti par attiecīgo mēnesi, iekļaujot informāciju, kas izskaidro jebkādas nozīmīgas atšķirības starp sagatavotajām aplēsēm, piemērojot 5. punktu, un faktiskajiem izdevumiem.

3. Reizi mēnesī dalībvalstis vēlākais mēneša 10. dienā elektroniski paziņo Komisijai iepriekšējā mēnesī samaksāto izdevumu kopējo summu.

Tomēr paziņojums par izdevumiem, kas samaksāti starp 1. un 15. oktobri, ir jānosūta vēlākais tā paša mēneša 25. dienā.

3.a Pienācīgi pamatotos gadījumos Komisija var dot piekrišanu 2. un 3. punktā minēto paziņojumu nosūtīšanai, izmantojot citus sakaru līdzekļus.

▼B

4. ►M9 3. punktā minētais paziņojums ietver izdevumu sadalījumu atbilstīgi budžeta pantam Eiropas Kopienas budžeta nomenklatūrā un papildu sadalījumu atbilstīgi budžeta postenim lauksaimniecības izdevumu revīzijas nodaļā; tomēr attiecībā uz zivsaimniecības nodaļu izdevumi jānorāda atbilstīgi nodaļai. ◄

Tomēr, ja uz budžeta uzraudzību attiecas īpaši nosacījumi, Komisija var lūgt sīkāku iedalījumu.

▼M11

5. Dalībvalstis vēlākais katra mēneša 20. dienā elektroniski nosūta Komisijai dokumentu kopumu, kas ļauj iegrāmatot Kopienas budžetā iepriekšējā mēnesī samaksātos izdevumus. Tomēr dokumentu kopumu, kas ļauj iegrāmatot starp 1. un 15. oktobri samaksātos izdevumus, nosūta vēlākais līdz 10. novembrim.

6. punkta b) apakšpunktā paredzēto datu kopsavilkumu nosūta Komisijai arī papīra formātā.

▼B

6. Šā panta 5. punktā minētajā dokumentu kopumā ir:

a) katra maksātāja sagatavots paziņojums, iedalīts pēc Eiropas Kopienas budžeta nomenklatūras un pēc izdevumu veidiem, par: — iepriekšējā mēnesī izdarītajiem izdevumiem, — kopējiem izdevumiem kopš gada sākuma līdz iepriekšējā mēneša beigām, ▼M11 ————— ▼B — izdevumu aplēsēm saskaņā ar sarakstu, ko Komisija sagatavojusi pēc pārrunām ELVGF komitejā. Aplēses attiecīgi var ietvert: — — pašreizējo mēnesi un divus nākošos mēnešus, — pašreizējo mēnesi, divus nākošos mēnešus un laiku līdz gada beigām;

▼M11

b) a) apakšpunktā minēto datu kopsavilkumu;

▼B

c) attiecīgā gadījumā pamatojumu atšķirībai starp iepriekšējā mēnesī samaksātajiem izdevumiem, kā norādīts pašreizējā ziņojumā un kā norādīts 3. punktā minētajā ziņojumā;

▼M7

d) uzskaites dokumenti, kas apliecina izdevumus saistībā ar Regulas (EEK) Nr. 1883/78 4. panta 1. punktā minētajiem valsts krājumiem.

▼M3

6a. Divas reizes gadā, iesniedzot 5. punktā minētos dokumentus to izdevumu iegrāmatošanai Kopienas budžetā, kas radušies maijā un novembrī, a) apakšpunktā minētajai tabulai, bet, kas radušies aprīlī un oktobrī, b) apakšpunktā minētajai tabulai dalībvalstis pievieno:

a) tabulu, kas veido izrakstu no parādnieku reģistra un kurā norāda visu to parādu kopsummu, kuri ir identificēti, bet kurus ELVGF Garantiju nodaļa aprīļa beigās un saimnieciskā gada beigās vēl nav atguvusi;

b) tabulas, kurās aprīļa beigās un saimnieciskā gada beigās norāda summas, kas ieturētas atbilstoši Regulas (EK) Nr. 1259/1999 3. un 4. pantam, un šo summu izmantojumu saskaņā ar minētās regulas 5. panta 2. punktu.

▼B

7. Izdevumi par oktobri attiecas uz oktobri, ja tie samaksāti no 1. līdz 15. oktobrim, un uz novembri, ja tie ir samaksāti no 16. līdz 31. oktobrim.

▼M2

8.

a) Dalībvalstis, kas ir pievienojušās eiro, Regulas (EK) Nr. 974/98 1. panta sestajā ievilkumā minētajā pārejas laikā var izvēlēties saglabāt kontus maksātāju līmenī: — vai nu tikai eiro, — eiro – maksājumiem eiro un dalībvalstu valūtu vienībās – maksājumiem dalībvalstu valūtu vienībās, — vai tikai dalībvalstu valūtu vienībās;

b) valūtas izvēle kontiem, kā arī deklarācijām, kas iesaistītajām dalībvalstīm ir jāiesniedz ELVGF, ir jāpatur visu finanšu gadu. Tomēr pirmoreiz šo izvēli var piemērot no 1999. gada 1. janvāra. ►M4 Attiecībā uz Grieķiju šo iespēju piemēro no 2001. gada 1. janvāra; ◄

c) tādu pašu izvēli patur deklarācijām, ko sastāda saskaņā ar kontu dzēšanas procedūrām.

▼M11

9. Maksātāji dalībvalstīs, kas nav pievienojušās euro, saglabā atsevišķus kontus atbilstoši valūtai, kādā veikti maksājumi saņēmējiem. Tādu pašu sadalījumu patur deklarācijām, ko sagatavo sakarā ar kontu dzēšanas procedūrām.

▼M2

10. Ja saskaņā ar 8. un 9. punktu dalībvalstu maksātāji kontiem var izvēlēties eiro, dalībvalsts valūtas vienības un dalībvalsts valūtu, tad nav obligāti, ka viņi visi izdara vienādu izvēli.

11. Regulas 3. pantā minētos paziņojumus sastāda valūtā vai valūtās, kurās tiek uzturēti konti.

▼B

4. pants

▼M11

1. Pamatojoties uz datiem, kas nosūtīti saskaņā ar 3. pantu, Komisija pieņem lēmumus un iesniedz mēneša avansus par iegrāmatotajiem izdevumiem, neskarot Padomes Regulas (EK) Nr. 2040/2000 ( 9 ) 14. panta noteikumus.

Ja iepriekš uzņemtās saistības no apropriācijām, kuras ir saskaņā ar Padomes Regulas (EK, Euratom) Nr. 1605/2002 ( 10 ) 150. panta 3. punktu, pārsniedz vienu pusi no kopējās atbilstošās apropriācijas kārtējam saimnieciskam gadam, avansa maksājumi tiek piešķirti, nepārsniedzot procentuālo daudzumu no izdevumu deklarācijām, ko saņēma no dalībvalstīm. Pieņemot lēmumus par nākamajiem atmaksājumiem, Komisija ņem vērā dalībvalstīm nesamaksāto atlikumu.

Ja saimnieciskā gada sākumā Kopienas budžets nav pieņemts galīgi, avansa maksājumi tiek piešķirti, nepārsniedzot katrai izdevumu nodaļai noteikto procentuālo daudzumu no izdevumu deklarācijām, ko saņēma no dalībvalstīm, ievērojot budžeta nodaļas un limitus, ko nosaka Regulas (EK, Euratom) Nr. 1605/2002 13. pants. Pieņemot lēmumus par nākamajiem atmaksājumiem, Komisija ņem vērā dalībvalstīm nesamaksāto atlikumu.

▼M8 —————

▼M11

2. Avansus par iegrāmatotajiem izdevumiem šādi samazina attiecībā uz izdevumiem, kas samaksāti pēc noteiktajiem termiņiem:

a) ja pēc termiņa samaksātie izdevumi nepārsniedz 4 % no pirms termiņa samaksātajiem izdevumiem, samazināšana nenotiek;

b) virs 4 % sliekšņa visi turpmākie izdevumi, kas samaksāti ar nokavēšanos līdz: — vienam mēnesim, tiek samazināti par 10 %, — diviem mēnešiem, tiek samazināti par 25 %, — trim mēnešiem, tiek samazināti par 45 %, — četriem mēnešiem, tiek samazināti par 70 %, — pieciem mēnešiem, tiek samazināti par 100 %;

c) tomēr attiecībā uz tiešiem maksājumiem, uz kuriem attiecas Padomes Regulas (EK) Nr. 1782/2003 ( 11 ) 12. pants un III sadaļa vai, vajadzības gadījumā, IVa sadaļa un kuri tika veikti par n gadu, pārsniedzot noteiktos termiņus un pēc n+1 gada 15. oktobra, piemēro šādus nosacījumus: — ja a) apakšpunktā minētā 4 % rezerve netika pilnībā izmantota attiecībā uz maksājumiem, ko veica ne vēlāk kā n+1 gada 15. oktobrī, un tās atlikusī daļa pārsniedz 2 %, šī rezerve tiek samazināta par 2 %, — jebkurā gadījumā n+2 budžeta gadā un turpmākajos gados veiktie maksājumi ir attaisnojami attiecīgās dalībvalsts gadījumā tikai tad, ja netika pārsniegts saskaņā ar VIII vai VIIIa pielikumu valstij noteiktais maksimāli pieļaujamais daudzums vai saskaņā ar Regulas (EK) Nr. 1782/2003 143.b panta 3. punktu noteiktais valsts gada finanšu asignējums, ja šie maksājumi attiecas uz gadu, kas bija pirms tā budžeta gada, kura laikā tie tika veikti, un, vajadzības gadījumā, pieskaitot tiem attiecīgu piena ražošanas piemaksu, 95. un 96. pantā paredzētus papildmaksājumus, un šīs regulas 12. pantā paredzētu atbalsta papildu summu, samazinot tos par 10. pantā paredzētajām daļām un koriģējot tos saskaņā ar 11. pantu, ņemot vērā šīs regulas 12.a punktu un Komisijas Regulas (EK) Nr. 188/2005 ( 12 ) 4. pantā noteiktās summas, — pēc augstāk minēto rezervju izmantošanas uz šo apakšpunktu attiecināmi maksājumi tiek samazināti par 100 %;

d) Komisija piemēro citu grafiku un/vai mazākus samazinājumus, ja par dažiem pasākumiem ņem vērā īpašus vadības nosacījumus vai ja dalībvalstis ir iesniegušas pietiekami pamatotus attaisnojumus. Tomēr attiecībā c) apakšpunktā izklāstītajiem maksājumiem iepriekšējā teikuma noteikumi tiek piemēroti, ievērojot c) apakšpunkta otrajā ievilkumā minēto maksimāli pieļaujamo daudzumu un noteikto asignējumu;

e) šajā pantā minēto samazināšanu izdara saskaņā ar Regulas (EK) Nr. 2040/2000 14. panta noteikumiem.

▼M6

3. Termiņu ievērošanu saistībā ar avansa izmaksām pēc izdevumu iegrāmatošanas pārbauda divreiz katra finanšu gada laikā:

— izdevumiem, kas veikti līdz 31. martam,

— izdevumiem, kas veikti līdz 31. jūlijam.

Visus termiņu neievērošanas gadījumus augustā, septembrī un oktobrī ņem vērā, pieņemot lēmumu dzēst kontus, izņemot, ja tie konstatēti pirms galīgā lēmuma pieņemšanas par avansa izmaksām attiecīgajā finanšu gadā.

▼B

4. Samazināšanas, kas izdarītas, ievērojot ►M6 Regulas (EK) Nr. 2040/2000 14. pants ◄ , un jo īpaši tās, kas radušās no termiņu pārsniegšanas, izdara, neskarot turpmāko kontu slēgšanas lēmumu.

5. Komisija pēc attiecīgo dalībvalstu informēšanas var atlikt avansu maksājumus dalībvalstīm, kā paredzēts Regulas (EEK) Nr. 729/70 5. panta 2. punkta a) apakšpunktā, ja 3. pantā minētie paziņojumi pienāk vēlu vai tajos ir neskaidrības, kam ir vajadzīga papildus pārbaude.

▼M11

6. Ja Komisijas Regulas (EK) Nr. 817/2004 ( 13 ) 55. panta 1. punktā minētie dokumenti nav saņemti līdz kārtējā gada 30. septembrim, Komisija, nosūtot paziņojumu attiecīgajai dalībvalstij, var apturēt avansa izmaksu par izdevumiem septembrī, kas veikti saskaņā ar minēto regulu, līdz avansa izmaksai sakarā ar izdevumiem oktobrī.

▼B

5. pants

1. Regulas (EEK) Nr. 1883/78 4. panta 1. punktā minētos izdevumus nosaka saskaņā ar Regulas (EEK) Nr. 3492/90 noteikumiem.

Šie izdevumi, kā arī izdevumi, kas rodas, piemērojot Padomes Regulu (EEK) Nr. 3730/87 ( 14 ) un izdevumi, kas minēti Padomes Regulas (EEK) Nr. 822/87 ( 15 ) 37. pantā, ir jāaprēķina, pamatojoties uz papildu paziņojumiem saskaņā ar vienotu metodi, ko Komisija ir noteikusi, ievērojot 8. pantu.

▼M11

2. Šā panta 1. punktā minēto izdevumu summu maksātāji iegrāmato kontos tā mēneša laikā, kas seko mēnesim, uz kuru attiecas darbības. Darbības, kas jāietver katra mēneša noslēguma pārskatos, ir tās, kas notiek starp finanšu gada sākumu un attiecīgā mēneša beigām.

Tomēr izdevumus, kas attiecas uz septembra mēneša laikā veiktajām darbībām, maksātāji iegrāmato kontos vēlākais 15. oktobrī.

▼B

3. Vispārējās amortizācijas izmaksām saskaņā ar Regulas (EEK) Nr. 1883/78 8. panta 5. punktu šā panta 2. punktu nepiemēro, šādas summas ieraksta kontos datumos, ko nosaka regula, kas uz tām attiecas.

▼M10

6. pants

Līdzekļi, kas aizturēti saistībā ar Regulas (EK) Nr. 1259/1999 3. un 4. pantu vai Komisijas Regulas (EK) Nr. 1655/2004 ( 16 ) 1. pantu, un iēspejamie procenti, kas tādēļ nav samaksāti pēc Regulas (EK) Nr. 963/2001 1. panta vai Regulas (EK) Nr. 1655/2004 3. panta 1. punkta, ir jāatskaita no tiem avansiem, kas ir attiecināmi uz iesaistītā finanšu gada oktobra izdevumiem.

▼B

7. pants

▼M1

1. Attiecīgajā mēnesī deklarētiem izdevumiem ir jāsakrīt ar šajā mēnesī faktiski veiktajiem maksājumiem un ieņēmumiem. Tomēr:

a) izdevumus, ko var samaksāt pirms noteikuma izpildes, kas ļauj tos pilnīgi vai daļēji uzņemties ELVGF Garantiju nodaļai, var deklarēt tikai: — mēnesī, kurā noteikums ir izpildīts, — vai — nākamajā mēnesī pēc šā noteikuma izpildes;

▼M11 —————

▼M3

c) izdevumos, kuri jādeklarē, neiekļauj samazinājumu, kas izdarīts atbilstoši Regulas (EK) Nr. 1259/1999 3. un 4. pantam;

▼M12

d) izdevumus, kurus dalībvalstis veikušas no 2005. gada 1. līdz 15. oktobrim un kuri nav paredzēti pasākumiem, kas iekļauti Padomes Regulā (EK) Nr. 1257/1999 ( 17 ), vajadzības gadījumā, ievērojot 1. panta noteikumus, var deklarēt attiecībā uz nākamo mēnesi, kas seko pēc tā mēneša, kurā saņēmējs saņēmis maksājumu.

▼M1

Saskaņā ar šā punkta pirmo daļu deklarētie izdevumi var ietvert par tā paša gada iepriekšējiem mēnešiem paziņoto datu labojumus.

Par “n” gadu saskaņā ar šo daļu jāņem vērā dalībvalstu deklarētie izdevumi no “n-1” gada 16. oktobra līdz “n” gada 15. oktobrim.

▼B

2. Uz šā panta 1. punkta pirmās daļas piemērošanu un neskarot īpašos Kopienas noteikumus, attiecas šādi datumi:

a) par 5. panta 1. punktā minētajiem izdevumiem – datumi, kuros maksātājs tos ieraksta kontos saskaņā ar minētā panta 2. punktu;

b) par Komisijas Regulas (EEK) Nr. 3813/89 ( 18 ) 10. panta 6. punktā minētajām summām: — par izdevumiem, kas jāiegrāmato attiecībā uz pirmo gadu – datums, kurā izdarīti kapitalizētie maksājumi, — par izdevumiem, kas jāiegrāmato attiecībā uz turpmākiem gadiem – finanšu gada sestais mēnesis;

c) par visiem citiem izdevumu veidiem: — datums, kurā maksātāja konts ir ierakstīts debetā vai — datums, kurā attiecīgais maksātājs ir izdevis un nosūtījis maksājuma dokumentu finanšu iestādei vai labuma guvējam.

3. Neizpildītos maksājuma rīkojumus un konta debetā ierakstītos un pēc tam no jauna kreditētos maksājumus kontos parāda kā atskaitījumus no izdevumiem attiecībā uz mēnesi, kurā par neizpildīšanu vai atcelšanu ir paziņots aģentūrai, kas maksā.

4. Ja no ELVGF Garantiju nodaļas nesamaksātie maksājumi ir apgrūtināti ar prasībām, tos uzskata par pilnībā veiktiem 1. punkta nozīmē:

— saņēmējam vēl pienākošās summas samaksāšanas dienā, ja prasība ir mazāka par nokārtotajiem izdevumiem,

— izdevumu nokārtošanas dienā, ja šie izdevumi ir mazāki par prasību vai vienādi ar to.

5. Kumulatīvos datus, kas par izdevumiem, kurus var attiecināt uz konkrēto gadu un kas jāiesniedz Komisijai līdz 10. novembrim, var grozīt tikai gada pārskatos, kas ir jānosūta Komisijai saskaņā ar Regulas (EEK) Nr. 729/70 5. panta 1. punkta b) apakšpunktu.

6. Tomēr par Komisijas izdarītajiem labojumiem 5. pantā minētajos datos attiecībā uz pilnu gadu maksātāji dara zināmu ELVGF komitejai lēmumā par avansiem norādītajā mēnesī un norāda minētā lēmuma pielikumā un iegrāmato kontos.

8. pants

Regulas ►M3 3. panta 6. punktā un 6.a punktā ◄ un 5. panta 1. punktā minēto dokumentu formu nosaka ar Komisijas lēmumu, ko pieņem pēc apspriešanās ar Komiteju.

9. pants

No 1995. gada 16. oktobra ir atcelta Regula (EEK) Nr. 2776/88.

10. pants

Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.

To pirmoreiz piemēro izdevumiem par 1995. gada oktobra otro pusi.

Šī regula uzliek saistības kopumā un ir tieši piemērojama visās dalībvalstīs.